CELEX: 32017R2405
Language: fi
Date: 2017-12-20 00:00:00
Title: Komission täytäntöönpanoasetus (EU) 2017/2405, annettu 20 päivänä joulukuuta 2017, suojan myöntämisestä Euroopan parlamentin ja neuvoston asetuksen (EU) N:o 1308/2013 99 artiklan mukaisesti nimitykselle ”Picpoul de Pinet” (SAN)

21.12.2017   
            
            
               FI
            
            
               Euroopan unionin virallinen lehti
            
            
               L 342/3
            
         KOMISSION TÄYTÄNTÖÖNPANOASETUS (EU) 2017/2405,
   annettu 20 päivänä joulukuuta 2017,
   suojan myöntämisestä Euroopan parlamentin ja neuvoston asetuksen (EU) N:o 1308/2013 99 artiklan mukaisesti nimitykselle ”Picpoul de Pinet” (SAN)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maataloustuotteiden yhteisestä markkinajärjestelystä ja neuvoston asetusten (ETY) N:o 922/72, (ETY) N:o 234/79, (EY) N:o 1037/2001 ja (EY) N:o 1234/2007 kumoamisesta 17 päivänä joulukuuta 2013 annetun Euroopan parlamentin ja neuvoston asetuksen (EU) N:o 1308/2013 (1) ja erityisesti sen 99 artiklan,
   sekä katsoo seuraavaa:
   
               (1)
            
            
               Komissio tutki asetuksen (EU) N:o 1308/2013 97 artiklan 2 ja 3 kohdan mukaisesti Ranskan hakemuksen, joka koski nimityksen ”Picpoul de Pinet” rekisteröimistä. Komissio katsoi, että asetuksen (EU) N:o 1308/2013 93–96 artiklassa, 97 artiklan 1 kohdassa sekä 100, 101 ja 102 artiklassa säädetyt edellytykset täyttyvät. Se katsoi, että yhdistetty nimitys ”Picpoul de Pinet” voidaan suojata kokonaisuudessaan, koska nimitystä on käytetty perinteisesti, jollei mahdollista vastaväitteistä muuta johdu. Komissio arvioi myös, ettei tällainen rekisteröiminen estäisi rypälelajikkeen nimen ”piquepoul” tai sen synonyymien käyttöä unionin oikeuden periaatteiden ja sääntöjen mukaisesti, kunhan kyseinen nimi ei sisällä nimitystä ”Picpoul de Pinet”, ei koostu siitä eikä sisällöltään viittaa kyseisen nimityksen maantieteelliseen osaan niin, että asetuksen (EU) N:o 1308/2013 100 artiklan 3 kohdan ensimmäisessä alakohdassa säädetyt edellytykset eivät täyttyisi. Tämän jälkeen rekisteröintihakemus julkaistiin Euroopan unionin virallisessa lehdessä
                   (2).
            
         
               (2)
            
            
               Komissiolle ei ole toimitettu vastaväitteitä asetuksen (EU) N:o 1308/2013 98 artiklan mukaisesti.
            
         
               (3)
            
            
               Asetuksen (EU) N:o 1308/2013 99 artiklan mukaisesti nimitys ”Picpoul de Pinet” olisi suojattava ja merkittävä mainitun asetuksen 104 artiklassa tarkoitettuun rekisteriin.
            
         
               (4)
            
            
               Tässä asetuksessa säädetyt toimenpiteet ovat maatalouden yhteisen markkinajärjestelyn komitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Suojataan nimitys ”Picpoul de Pinet” (SAN).
   2 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 20 päivänä joulukuuta 2017.
      
         
            Komission puolesta
         
         
            Puheenjohtaja
         
         Jean-Claude JUNCKER
      
   
   
      (1)  EUVL L 347, 20.12.2013, s. 671.
   
      (2)  EUVL C 253, 4.8.2017, s. 4.